OpenLLM-France/wikimedia huggingface dataset:
# Asterix legionaria

Asterix legionaria (frantsesez: Astérix légionnaire), Asterixen abenturak kontatzen dituen hamargarren komikia da. Lehen aldiz, Pilote aldizkarian argitaratu zen, 1966ko azaroak 11n. Liburu eran, hurrengo urtean argitaratu zen, milioi bat aleko tiraldiarekin.

## Istorioa

Oharra: Atal honek istorio osoa edo amaiera argitzen du.
Asterixek eta Obelixek, Falbala ezagutzen dute, Abrarakurzixen iloba dena, honetaz, Obelix berehala maitemintzen delarik. Baina maitasun platoniko hau, Falbala Tragikomixekin ezkon hitza emanda dagoela jakiten denean zapuzten da. Obelixek berri hauek jakiten dituen une berean, Falbalak, gutun bat jasotzen du, non, Tragikomixek, erromatar legionario bihurtua eta hauek gudura eramana izan dela, non Julio Zesarren armada etsaiak preso hartua izan dela dioen. Asterixek eta Obelixek zenbait gauza jakitea lortu ondoren, euren laguna Afrikako tokiren batean aurkitzen dutela jakiten dute. Tragikomix salbatzeko, Asterixek eta Obelixek, erromatar armadan sartzea erabakitzen dute, bertan sartu eta euren laguna salbatu ahal izateko.

## Pertsona ospetsuen irrimarrak

Tragikomix pertsonaia, Jean Marais aktore frantziarraren irrimarra bat da.

## Kanpo estekak

* Datuak: Q747981
# Asterixen semea

Asterixen semea, (frantsesez: Le Fils d'Asterix) Asterixen komiki saileko abenturetako bat da, bere 27.a eta Uderzok, bere lagun Goscinny hil ondoren marraztu eta idatzi zuen hirugarrena. 1983an argitaratu zen Frantzian.

## Istorioa

Oharra: Atal honek istorio osoa edo amaiera argitzen du.
Haur bat, Asterixen txabolaren aurrean utzia da, Obelixek, bere lagunari, izan zuen ametsean gertatutakoa kontatu bezain pronto. Herrixkak, ume honen barrabaskeriak ondo ezagutuko ditu (batez ere, Obelixek, haurrari, edabe magikoa eman ondoren). Baina herrixkak badu arduratzeko arazo larriago bat: erromatarrek, korrika eta presaka, haurra berreskuratu nahi dute. Asterix eta Obelix arduratzen dira haurraren gurasoak aurkitzen, Julio Zesar eta Kleopatra, alegia, haur hura, istorioaren amaieran, Zesarion dela jakiten baita.

## Kanpo estekak

* Datuak: Q625477
# Asteroid City

Asteroid City 2023ko Wes Anderson estatubatuar zinema zuzendariaren komedia dramatikoa da.

## Sinopsia

Oharra: Atal honek istorio osoa edo amaiera argitzen du.
Asteroid City, Ameriketako Estatu Batuetako basamortuko fikziozko hiri bat. 1995. urtea. Fenomeno astronomikoak behatzeko eskolako lehiaketa batean (Junior Stargazer Convention) bilduko dira herrialde osoko ikasle eta gurasoak. Topaketa modu ikusgarrian etengo dute mundua aldatzen duten gertaerek.

## Aktoreak

* Jason Schwartzman: Augie Steenbeck / Jones Hall
* Scarlett Johansson: Midge Campbell / Mercedes Ford
* Tom Hanks: Stanley Zak
* Jeffrey Wright: Grif Gibson
* Tilda Swinton: Dr. Hickenlooper
* Bryan Cranston:
* Edward Norton: Conrad Earp
* Adrien Brody: Schubert Green
* Liev Schreiber: J.J. Kellogg
* Hope Davis: Sandy Borden
* Steve Park: Roger
* Rupert Friend: Montana
* Maya Hawke: June Douglas
* Steve Carell:
* Matt Dillon: Hank
* Hong Chau: Polly Green
* Willem Dafoe: Saltzburg Keitel
* Margot Robbie:
* Tony Revolori:
* Jake Ryan: Woodrow Steenbeck
* Jeff Goldblum:
* Sophia Lillis: Shelly
* Rita Wilson:

## Erreferentziak

* ↑ «Asteroid City» Berria 2023-06-10 CC BY-SA 4.0 lizentziapean.

## Kanpo estekak

* Datuak: Q108086029
* Multimedia: Asteroid City / Q108086029
# Asterix eta pertza

Asterix eta pertza (frantsesez: Astérix et le Chaudron), Asterixen abenturak kontatzen dituen komikietako bat da, Goscinny eta Uderzoren artean eginiko 13.a. Lehen aldiz, Pilote aldizkarian argitaratu zen, 1968ko urriak 31n. Liburu bezala, abentura hau, 1969an argitaratu zen Frantzian, lehenengo aldi horretan, 1.100.000 ale salmentan jarriz. Salvat argitaletxeak 2017an argitaratu zuen Maddalen Arzallusen itzulpena.

## Istorioa

Oharra: Atal honek istorio osoa edo amaiera argitzen du.
Moralelastix buruzagi galiarrak, Asterixi, sestertzioz beteriko pertz bat zaintzeko lana ematen dio, dirua, Erromatar Inperioko zerga-biltzailearen eskuetan eror ez dadin. Asterixen zaintzapean, dirua lapurtu egiten dute, soilik pertza hutsik geratuz, tipula zopa usainarekin. Egoerak, beste buruzagi galiarraren aurrean Asterixen herrixkaren ohorea konpromiso batean jartzen duenez, Asterix erbesteratua da, desagertutako dirua itzuli ezean. Obelixek, bere burua erbesteratzen du, eta bere lagunari laguntzen dio pertza berriz diruz betetzeko eta Asterixen akatsa konpontzeko.
Asterix eta Obelix, dirua berreskuratzen saiatzen dira, modu ezberdinetan, baina arrakastarik gabe. Horien artean, piratak jipoituz, behingoagatik bada ere, negozio ondratu bat ezartzen saiatzen ari zirenak, euren itsasontzia jatetxe bihurtuz. Bikotea, basurde salmentarekin ere saiatzen da, borrokarekin, aktore gisa, jokoarekin eta baita banketxe bat lapurtzen saiatuz ere, erromatarren zerga igoeraren ondorioz, dirurik gabe geratu dena.
Azkenean, zerga-biltzaile erromatar batekin topo egiten dute, honi lapurtzen diotelarik, baina, dirua Moralelastixi eramatera doazenean, Asterixek, txanponetan, usain bitxi bat nabaritzen du. Pertza, aldez aurretik, tipula zopa prestatzeko erabili zen, eta zerga-biltzaileak kobratutako txanponei, usain hori bera zerieten.
Asterix eta Obelix, Moralelastixen herrixkara abiatzen dira, kostaldean, amildegi batean dagoena. Asterixek Moralelastixi aurre egiten dio, Moralelastixek bere diru propioa lapurtu duela, erromatarrekin harreman onak izaten jarraitzeko zergak ordaindu dituela eta Asterix eta Obelix diru hori berreskuratzeko erabili dituela jakiten baitu. Ondoren, Obelix eta herrixkako jendearen arteko borroka bat gertatzen da, eta Asterix eta Moralelastixen artean, pertza amildegitik eroriz amaitzen dena, honela, eszena amaituz.
Baina dirua piraten itsasontzian erortzen da, behingoagatik bada ere, ondo amaitzen dutelarik. Asterix eta Obelix euren herrixkara itzultzen dira garaile.

## Pertsona ospetsuen irrimarrak

* Goscinny eta Uderzok eurek, agerraldi labur bat egiten dute antzezlana ikustera doan publikoaren zati bezala.
* Zergabiltzailea, Valéry Giscard d'Estaingen irrimarra bat da, komiki hau idatzi eta argitaratu zen garaian, Frantziako Ekonomia Ministroa zena, eta, ondoren, Frantziako Presidentea izan zena.

## Erreferentziak

* ↑ Arzallus, Maddalen. (2015). «NorDaNor | EIZIE» nordanor.eus (Noiz kontsultatua: 2020-11-22).

## Kanpo estekak

* Datuak: Q748360
# Azken Egunetako Santuen Mugimendua

Azken Egunetako Santuen Mugimendua Joseph Smith profetaren ikasbidea eta errebelazioak onartzen dituzten errestaurazionista fededunek osatzen dute. Kristauak dira; Biblia eta Mormoien Liburua dira beraien liburu sakratuak.
Joseph Smithen heriotzaren ondoren, Azken Egunetako Santuen Mugimenduak krisi bat jasan zuen. Sidney Rigdon, Brigham Young eta James Strang bezalakoek, mugimenduaren buruzagitza lortzeko borrokatzen zuten eta horren ondorioz, mormonismoa hainbat adarretan banatu zen:
* Azken Egunetako Santuen Jesukristoren Eliza
* Kristoren Komunitatea
* Jesukristoren Eliza (cutlertarra)
* Jesukristoren Eliza (bickertondarra)
* Azken Egunetako Santuen Jesukristoren Eliza (strangdarra)
* Kristoren Eliza Eliasen Mezuarekin
* Kristoren Eliza (Lot Temple)

## Kanpo estekak

* Datuak: Q1097673
* Multimedia: Latter Day Saints / Q1097673
# Azken Gaua

Azken Gaua (ingelesez: Last Night) 2010eko frantziar-estatubatuar film erromantikoa da, Massy Tadjedin zinemagileak zuzendu zuena. Keira Knightley, Sam Worthington, Eva Mendes eta Guillaume Canet izan ziren aktore nagusiak. Eusko Jaurlaritzako Kultura Sailak filma euskaratu zuen, Zinema Euskaraz programa zela medio.

## Argumentu

* Oharra: Atal honek istorio osoa edo amaiera argitzen du.
Amodioa eta harekin lotutako jeloskortasunak eta traizioa dira Azken Gaua-ren protagonista nagusiak. Joanna (Keira Knightley) eta Michael Reedek (Sam Worthington) harreman ona duen bikote bat osatzen dute. Joannak Laura (Eva Mendes) ezagutuko du, Michaelek inoiz aipatutako lankidea. Michaelek New Yorkera lan-bidaia bat egin beharko du, eta hortik aurrera harremana dezente zailduko da. Batetik, Joanna jeloskor sentitzen hasiko da, Michael New Yorkera Laurarekin joan delako eta uste duelako haien artean badela zerbait. Bien bitartean, Joannak bere maitale ohi batekin, Alexekin (Guillaume Canet), eginen du topo berriro ere; horrek bere egoeraren inguruan dituen zalantzak areagotuko dizkio.

## Aktoreak

* Keira Knightley: Joanna Reed
* Sam Worthington: Michael Reed
* Eva Mendes: Laura
* Guillaume Canet: Alex Mann
* Stephanie Romanov: Sandra
* Griffin Dunne: Truman
* Chriselle Almeida: Chris
* Scott Adsit: Stuart
* Steve Antonucci: Sohoko tipoa
* Daniel Eric Gold: Andy
* Rae Ritke: Barbara
* Cheryl Ann Leaser: Cynthia

## Erreferentziak

* ↑ Lau DVD berri salgai eta ‘Azken Gaua’ (‘Last Night’) filmaren estreinaldia zinema-aretoetan ZINEMA EUSKARAZen eskutik
* ↑ Agote, Gontzal. Maiterreak eta zalantzak. Berria egunkaria, 2011ko ekainak 22, berria.eus (Noiz kontsultatua: 2018-10-2).

## Kanpo estekak

* Webgune ofiziala
* Datuak: Q1783318
# Azkarregia

Azkarregia edo Zokoa, Nafarroa Garaian dagoen euskal mendia da.
Igari herrixkatik iparraldera, Migoletako ospeak bazter utzita, mendialde basati eta ezezagun bat zabaltzen da, Larraitze eta Jabros sakanen artean.
Mendi horietako asko haitz ikusgarriek koroatuak izaten dira, eta Migoleta ez bezala, paisaia zabalak eskaintzen dizkiete haraino ausartzen diren mendizale urriei.

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Azkarregia (Mendikat)

## Kanpo estekak

* Azkarregia, http://www.euskal-herria.org/.
# Azken Brontze Aroa

Azken Brontze Aroa, Goi Brontze Aroa, Brontze Garatua edo Brontze Berantiarra burdinaren erabilpenaren aurreko Brontze Aroko garaia da, Europari batez ere aplikatzen zaiona. Aldi honetako azken urteak bereziak izaten dira, eta horregatik askotan aparteko etapa bat izendatzen da, Brontze Aro Amaiera edo Bukaera. beste batzuek, ordea, Azken Brontze Aroaren sinonimotzat hartzen dute.
Azken Brontze aroa, K.a. 1200. urtetik K.a. 700. urtera arte iraun zuen. Garai honetan gizarte-egitura konplexuagoa garatu zen, familia batzuek beren lanei esker eta, batez ere, brontzezko eta urrezko objektu berriei esker lortutako aberastasunagatik sortuta. Noblezia kontzeptua agertu egin zen eta gizartearen arteko desberdintasunak geroz eta nabariagoak izaten hasi ziren. Gizartearen arteko zatiketa hau gatazka belikoak areagotu egin zituen eta askoz bortitzagoak eta gatazkatsuagoak bilakatu ziren.
Tarte hau Burdin Arorako trantsizio-aldia izan zen, kultura-eraldaketa handia izan baitzen: idazketa-sistemak sortu ziren Ekialde Hurbilean (Asia mendebaldean), botere-sinbolo gisa hilobia monumentalak sortu ziren, gizarte-estatusa bereizi zen eta harresiz babestutako gune garaietan kokalekuak eraiki ziren.
Mendebaldeko Europan, Goi Brontze Aroaren ezaugarri nagusia Kutxa Zelaien Kulturaren garapena da eta lehen Hallstatt kultura.
Europako Mediterraneoan eta Ekialde Hurbilean krisi larria eta kolapsoa gertatu zen Azken brontzearen amaieran.
Euskal herrian, Lehen milurtekoa hastear zegoenean, oraindik kobetan bizi zen biztanleriak ere haitzuloak uzteko joera agertu zuen, eta herrixketan hasi zen bizitzen. Bestalde, lehenago sorturiko herrixkak gero eta zabalago izatera iritsi ziren.

## Eskualdearen araberako kronologia

Tokiaren arabera data desberdinetan gertatu zen garai hori. Afrikan, Harri Arotik Burdin Arora igaro ziren, brontzea erabili gabe. Burdina lantzearen lehendabiziko pausoak II. milurtekoaren amaieran eman ziren Anatolian. Geroago, Antzinako Egipton, Grezian eta Italian. Europa osoan K.a. 900erako.

## Ikus, gainera

Brontze Aroa

## Erreferentziak

* 1 2 3 «Euskal Herriko Historia. Historiaurrea - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2023-12-19).
* 1 2 (Gaztelaniaz) admin. (2014-08-19). «EL BRONCE FINAL» HISTORIAE (Noiz kontsultatua: 2023-12-19).
* ↑ Rodríguez, González; Cruz, María. (2012). Erromaurreko Iberiar Penintsulako antzinaroari buruzko materialak : Iberiako hegoaldeko herri eta kulturak. Euskal Herriko Unibertsitateko Argitalpen Zerbitzua-Servicio Editorial de la Universidad del País Vasco ISBN 978-84-9860-648-5. (Noiz kontsultatua: 2023-12-19).
* ↑ (Gaztelaniaz) «El colapso de la Edad del Bronce: una catástrofe similar a la caída del Imperio romano» El Español 2020-11-03 (Noiz kontsultatua: 2023-12-19).
* Datuak: Q1758757
* Multimedia: Late Bronze Age / Q1758757
# Azken Afaria (Ge)

Azken Afaria (errusieraz: Тайная вечеря) Nikolai Ge margolari errusiarraren (1831-1894) pintura da, 1863an osatua. San Petersburgoko Errusiako Estatu Museoaren bilduman dago (inb. Zh-4141). Irudiaren tamaina 283 × 382 cm da.
Nikolai Gek 1861etik 1863ra bitartean lan egin zuen Florentzian, atzerrirako bidaia artistikoan. Ge-k pintura San Petersburgora ekarri ondoren, 1863an Erakusketa Akademikoan erakutsi zuten. Arteen Akademia Inperialeko Kontseiluak artistak pinturan zuen trebetasuna goraipatu zuen, eta historiako pintura-irakasle titulua eman zion, eta lana Alexandro II enperadoreak erosi zuen Arteen Akademiaren Museorako.
Pinturak Azken Afaria irudikatzen du, Itun Berrian deskribatua, Jesukristoren azken bazkaria, bere hamabi apostoluekin. Afarian iragarri zuen euretariko batek —Judas Iskariotek— traizionatu egingo zuela. Argumentu hori oso erabilia izan da kristautasuneko artisten artean —besteak beste, Leonardo da Vincik, Salvador Dalík, Domenico Ghirlandaiok eta Andrea del Castagnok sortutako Jesukristoren Azken Afariaren irudien bertsioak—.
Pintura arrakasta izan zen, asko eztabaidatu zen, baina kritikariak ez zetozen bat: batzuek Ebanjelioaren historiaren interpretazio berritzailea onartu zuten, eta beste batzuek, berriz, Kristoren eta apostoluen irudiak ulermen tradizionaletik urrunegi zeudela uste zuten, modu sinisgarritik urrun.

## Erreferentziak

* ↑ Каталог ГРМ 1980.
* 1 2 А. Г. Верещагина 1988.
* ↑ (Ukraineraz) Карпова, Татьяна. Летопись жизни и творчества Николая Николаевича Ге. журнал «Третьяковская галерея», 2011, № 3, с. 52—63..
* ↑ «Last supper by Nikolai Nikolaevich Ge: History, Analysis & Facts» Arthive.
* ↑ (Ingelesez) «Nikolai Ge: Iconography. The Artist's Image in Self-portraits and Portraits by His Contemporaries | The Tretyakov Gallery Magazine» www.tretyakovgallerymagazine.com 2015-07-14.
* ↑ (Ingelesez) «Description of the painting by Nicholas Ge "The Last Supper" Description picture - Ge Nikolay» en.opisanie-kartin.com.

## Kanpo estekak

* Datuak: Q11800605
# Azken Aukera

Azken Aukera, Gasteizen sortutako rock musika taldea da.

## Taldekideak

* Unai Beristain, bateria
* Iñaki Estankona, baxua
* Jon Perez de Heredia, ahotsa, gitarra
* Aitor Pujana, bigarren ahotsa, gitarra

## Diskografia

* Azken Aukera (2015, autoekoiztua)
* Eguzkia ezkutatzean (2016, Itxura Estudioak)
* Ikaro (2017, autoekoiztua)

## Kanpo estekak

* Datuak: Q31188089
# Arborea

Arborea Oristanoko (Sardinia, Italia) udalerria da.

## Kanpo estekak

* Datuak: Q382568
* Multimedia: Arborea / Q382568
# Arborfield

Arborfield, Ingalaterrako hegoaldean dagoen herri bat da, Berkshire konderrian.
* Datuak: Q2753711
* Multimedia: Arborfield / Q2753711
# Arborfield Cross

Arborfield Cross, Ingalaterrako hegoaldean dagoen herri bat da, Berkshire konderrian.
2021ean 760 biztanle zituen.
* Datuak: Q4784903
* Multimedia: Arborfield Cross / Q4784903
# Arborfield Garrison

Arborfield Garrison, Ingalaterrako hegoaldean dagoen herri bat da, Berkshire konderrian.
2016an 2.604 biztanle zituen.
* Datuak: Q4784902
* Multimedia: Arborfield Garrison / Q4784902
# Arbori

Arbori, (korsikeraz: Arburi) Korsikako hegoaldeko udalerria da, Hego Korsika departamentuan dagoena. 2013ko erroldaren arabera, 57 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q1060212
* Multimedia: Arbori / Q1060212
# Arboretum

Arboretuma edo arboretoa espezie ezberdinetako zuhaitzez soilik osatutako bilduma botaniko bat da. Jatorriz, batez ere, lorategi edo parke handiago bateko atal gisa sortua, gehienbat tokikoak ez diren espezieen aleentzako, arboretum moderno asko lorategi botanikoetan daude egur-landareen bilduma bizi gisa eta, neurri batean, gutxienez ikerketa zientifikoetarako daude pentsatuta.
Latinez, arboretuma zuhaitzez landatutako lekua da, ez nahitaez zentzu zehatz honetan, eta "arboretum" ingelesezko hitz gisa John Claudius Loudonek 1833an The Gardener's Magazine-n erabili zuen lehen aldiz, baina kontzeptua jadanik aspaldi ezarrita zegoen ordurako.
Koniferoak hazten espezializatutako arboretuma pinetum izenez ezagutzen da. Beste arboretum espezializatu batzuk saliceta (sahatsak), populeta (makalak) eta querceta (haritzak) dira. Erlazionatutako bildumak dira fruticetuma, latinezko frutex-etik, zuhaixka esan nahi duena, eta viticetuma (latinez vitis, mahatsondoa esan nahi duena). Palmondo-etxea palmondoentzako eta beste zuhaitz xamurrentzako berotegi handia da.

## Erreferentziak

* ↑ «Arboreto» Elhuyar hiztegia (Noiz kontsultatua: 2023-08-23).
* ↑ OED, "Arboretum"; they give Loudon the first English use, but in a book of 1838.

## Kanpo estekak

* Botanical Gardens and Arboreta artikulua DMOZ direktorioan
* ArbNet is an online, interactive community of arboreta that supports the common purposes and interests of tree-focused public gardens. ArbNet is sponsored and coordinated by The Morton Arboretum.
* Datuak: Q272231
* Multimedia: Arboreta / Q272231
# Arthrosaura

Arthrosaura Gymnophthalmidae familiako narrasti genero bat da. Hego Amerikaren iparraldean bizi dira.

## Espezieak

* Arthrosaura guianensis Macculloch & Lathrop, 2001
* Arthrosaura hoogmoedi Kok, 2008
* Arthrosaura kockii (Lidth De Jeude, 1904)
* Arthrosaura montigena Myers & Donnelly, 2008
* Arthrosaura reticulata (O’Shaughnessy, 1881)
* Arthrosaura synaptolepis Donnelly, McDiarmid & Myers, 1992
* Arthrosaura testigensis Gorzula & Senaris, 1999
* Arthrosaura tyleri (Burt & Burt, 1931)
* Arthrosaura versteegii Lidth De Jeude, 1904

## Kanpo estekak

* Datuak: Q602009
* Multimedia: Arthrosaura / Q602009
* Espezieak: Arthrosaura
# Argenthal

Argenthal Alemaniako udalerria da. Renania-Palatinatua estatuan kokatuta dago, [[Rhein-Hunsrück barrutia|Rhein-Hunsrück]] barrutian. 2014an 1.638 biztanle zituen 28,52 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q564613
* Multimedia: Argenthal / Q564613
# Argenteuil-3 kantonamendua

Argenteuil-3 kantonamendua Frantziako kantonamendu bat da. Oise Harana departamenduan dago, Île-de-France eskualdean. Guztira 2 udalerri ditu eta Argenteuil da bere hiriburua.

## Kanpo estekak

* Datuak: Q19606470
# Argenteuil (konderriko eskualde-udalerria)

Argenteuil Quebeceko konderriko eskualde-udalerria da, Kanadan. Laurentides eskualdean dago eta hiriburua Lachute da.

## Kanpo estekak

* Datuak: Q645211
* Multimedia: Argenteuil Regional County Municipality / Q645211
# Argenteuileko barrutia

Argenteuileko barrutia Oise Harana departamenduaren barruan dagoen Frantziako barruti bat da. 20.986 biztanle ditu 53 kilometro koadrotan. Guztira 7 udalerri ditu. Bere hiriburua Argenteuil da.

## Udalerriak

| 1. Argenteuil (95018) | 2. Bezons (95063) | 3. Cormeilles-en-Parisis (95176) | 4. Herblay (95306) |
| 5. La Frette-sur-Seine (95257) | 6. Montigny-lès-Cormeilles (95424) | 7. Sannois (95582) | |

## Kanpo estekak

* Datuak: Q511613
# Athens (Tennessee)

Athens Ameriketako Estatu Batuetako hiri bat da. McMinn konderrian kokatuta dago, Tennessee estatuan. 14.084 biztanle ditu, 40,234453 kilometro koadroko azaleran banatuta.

## Ikus, gainera

* McMinn konderria

## Kanpo estekak

* Datuak: Q3292481
* Multimedia: Athens, Tennessee / Q3292481
# Athensville udalerria, Greene konderria

Athensville udalerria Ameriketako Estatu Batuetako Illinois estatuko udalerri bat da, Greene konderrian. Azken zentsuaren arabera 292 biztanle zituen, 35.74 milia karratu (92.6 km$^2$) eremuan.

## Ekonomia

2020ko zentsuaren arabera, Athensville udalerrian 95 etxebizitza zeuden. Per capita diru-sarrerak 32.614 estatubatuar dolar ziren.

## Kanpo estekak

* Datuak: Q4813551
# Atherei

Atherei Zuberoako antzinako udalerria izan zen. 1843an Ligirekin batera Ligi-Atherei udalerria osatu zuen.

## Toponimia

Frantsesezko toponimoa Athérey da. Historian zehar toponimoa honela idatzia izan da:
* Aterey (1479, Ohixen paperak) eta
* Atherey (1793 et 1801, Legeen Liburua).

## Biztanleriaren bilakaera

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 221 | 210 | 198 | 209 | 249 | 253 | - | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
Iturria : Cassini proiektua

## Erreferentziak

* ↑ Dictionnaire topographique Béarn-Pays basque - Paul Raymond
* ↑ Zuberoako notarioa zen Ohixen paperak - Archives départementales des Pyrénées-Atlantiques
* 1 2 3 EHESS: Cassini proiektua

## Kanpo estekak

* Datuak: Q2869325
# Athens (Texas)

Athens Texasko hiri bat da. Henderson konderrian kokatua dago. 2010ean 12.710 biztanle zituen, 43,59 kilometro koadrotan banatuta.

## Ikus, gainera

* Henderson konderria

## Kanpo estekak

* Datuak: Q755425
* Multimedia: Athens, Texas / Q755425
# Athens (Vermont)

Athens Vermont estatubatuar estatuko Windham konderrian dagoen herria da. 2010. urtean 442 biztanle zituen eta 13 pertsona/km²-ko dentsitatea.

## Kanpo estekak

* Datuak: Q755427
* Multimedia: Athens, Vermont / Q755427
# Athens udalerria, Athens konderria (Ohio)

Athens udalerria Ameriketako Estatu Batuetako Ohio estatuko udalerri bat da, Athens konderrian. Azken zentsuaren arabera 30.163 biztanle zituen, 96 milia karratu (250 km$^2$) eremuan.

## Ekonomia

2020ko zentsuaren arabera, Athens udalerriak 9095 etxebizitza zeuden. Per capita diru-sarrerak 19.636 estatubatuar dolar ziren.

## Kanpo estekak

* Datuak: Q755442
* Multimedia: Athens Township, Athens County, Ohio / Q755442
# Athens udalerria, Ringgold konderria (Iowa)

Athens udalerria Ameriketako Estatu Batuetako Iowa estatuko udalerri bat da, Ringgold konderrian. Azken zentsuaren arabera 382 biztanle zituen.

## Ekonomia

2020ko zentsuaren arabera, Athens udalerriak 183 etxebizitza zeuden. Per capita diru-sarrerak 25.486 estatubatuar dolar ziren.

## Kanpo estekak

* Datuak: Q9036110
# Athens konderria (Ohio)

Athens konderria (ingelesez: Athens County) Ohioko konderri bat da, Ameriketako Estatu Batuetan. Hiriburua Athens da. 2010eko zentsuaren arabera 64.757 biztanle zituen, Athens kilometro koadroko azaleran.

## Geografia

Athens konderriak 1.316,86 kilometro koadro ditu. Horietatik 12,54 ura dira. Beste 1.304,31 lurra dira. Biztanleria dentsitatea 49,18 da.

## Demografia

2010eko zentsoan bizi ziren 64.757 pertsonetatik 59.781 txuriak edo hispanoak dira. Horietatik hispano edo latino kategorian 1.002 dira. 1.741 beltzak edo afroamerikarrak. 140 amerikar natiboak ziren eta 13 Hawaii edo Pazifikoko irletako natiboak. 1.741 asiarrak ziren. Bestelako arraza bat kategorian 67 biztanle daude. Bukatzeko euren burua arraza bat baino gehiagotan 1.274 pertsonek kokatzen zuten.

### Biztanleria piramidea
## Kanpo estekak

* Datuak: Q485588
* Multimedia: Athens County, Ohio / Q485588
# Athens udalerria, Harrison konderria (Ohio)

Athens udalerria Ameriketako Estatu Batuetako Ohio estatuko udalerri bat da, Harrison konderrian. Azken zentsuaren arabera 390 biztanle zituen, 25.5 milia karratu (66 km$^2$) eremuan.

## Ekonomia

2020ko zentsuaren arabera, Athens udalerriak 194 etxebizitza zeuden. Per capita diru-sarrerak 24.722 estatubatuar dolar ziren.

## Kanpo estekak

* Datuak: Q4813529
* Multimedia: Athens Township, Harrison County, Ohio / Q4813529